NaiveNeuron/SloPal huggingface dataset:
Žitňanská, Lucia, poslankyňa NR SR (2019-10-22):
Ďakujem veľmi pekne. Veľmi rýchlo. Áno, pán poslanec Budaj, ale všetky zákony sú formálne, pokiaľ nefungujú inštitúcie, ktoré ich majú jednoducho vykonávať. Preto podľa mojej mienky sa treba zamerať na inštitúcie a nie snažiť sa obchádzať nefungujúce inštitúcie a dávať to skusmo na inú inštitúciu, ktorá snáď momentálne možno funguje trošku lepšie. Ja myslím, že sa zhodneme s pánom poslancom Dostálom na tom, ja som nikdy nehovorila, že je len niekoľko zlých ľudí v systéme a inak všetko by bolo v poriadku. Ja súhlasím s tým, že vždy sa treba pokúšať o systémové zmeny a že to ide ruka v ruke s personálnymi zmenami, pretože – a tu je jadro problému – žiadne nesystémové ani systémové zmeny nám nepomôžu, pokiaľ nebudú sprevádzané tými personálnymi. Jednu sme mohli, jednu takú maličkú, sme mohli urobiť minulý týždeň a pomerne signifikantná časť tohto parlamentu sa na to jednoducho vykašlala, už ako neviem použiť iný výraz, pretože ma to úprimne hnevá. A nemám pocit, že som v zásadnom rozpore dnes s pánom poslancom Baránikom. Som presvedčená o tom, že to, čo hovorí Peter Kresák, aby sme sa znova vrátili k tomu, že Súdna rada o všetkom musí rozhodovať verejne, je naozaj jeden veľmi dôležitý krok a ani rozhodnutie Ústavného súdu, o to viac, ak ide o senátne rozhodnutie, nie je dogma, jednoducho treba sa pozrieť na to, že pokiaľ Súdna rada nefunguje, čo vieme urobiť... (Prerušenie vystúpenia časomerom.)
Figeľ, Ján, podpredseda NR SR (2014-09-16):
Nech sa páči, Marian Záhumenský.
Pellegrini, Peter, predseda NR SR (2015-05-06):
Pán poslanec Poliačik.
Madej, Róbert, poslanec NR SR (2017-12-12):
Ďakujem veľmi pekne. Rád by som oznámil, že rokovanie ústavnoprávneho výboru sa uskutoční dnes o 12.00 hod., avšak v zasadacej miestnosti výboru pre európske záležitosti.	Ďakujem veľmi pekne.
Šimečka, Michal, podpredseda NR SR (2024-06-13):
Ďakujem. Pani poslankyňa Stohlová, nech sa páči.
Grendel, Gábor, poslanec NR SR (2023-12-18):
Ďakujem za slovo. Pán podpredseda, ďakujem za vaše vystúpenie. Je jasné a samozrejmé, že kompetenčný zákon súvisí s útokom na právny štát. Len jeden príklad. Ak koalícia politicky ovládne Úrad pre dohľad nad zdravotnou starostlivosťou, môže sa kedykoľvek zopakovať podobná zlodejina, aká bola spáchaná pri zlúčení zdravotných poisťovní Apollo a Dôvera. Táto garnitúra v tom nie je nepopísaný list. SMER aj SNS boli pri moci, keď Úrad pre dohľad nad zdravotnou starostlivosťou pod vedením zakladajúceho člena SMER-u pána Demoviča posvätil vytiahnutie 400 miliónov eur z peňazí poistencov pri zlúčení spomínaných poisťovní. A podľa mňa je dobrým signálom, že ľuďom to nie je ľahostajné a že chodia na protesty, lebo na konci dňa oni majú tú moc tento neželaný vývoj demokratickým spôsobom zvrátiť. Vždy, keď boli sloboda a demokracia na Slovensku v ohrození, sa ľudia zomkli, vyšli do ulíc, zabojovali a nakoniec tú slobodu a demokraciu si vybojovali a zachránili, či to bolo v roku 1989, 1998 alebo 2018, alebo to bude teraz. Verím tomu, že sa to opäť zopakuje.
Danko, Andrej, predseda NR SR (2018-05-15):
Ešte raz poprosím, kľud v rokovacej sále. Nech sa páči.
Laurenčík Milan, podpredseda NR SR (2022-06-23):
Ďakujem veľmi pekne. Prerušujem rokovanie o tomto bode programu. Kolegyne, kolegovia, teraz nasleduje prvé čítanie o návrhu poslancov Petra Pellegriniho, Erika Tomáša, Denisy Sakovej, Richarda Rašiho a Matúša Šutaj Eštoka na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov. Návrh zákona má tlač 913, návrh na jeho pridelenie na prerokovanie výborom je v rozhodnutí č. 1106. Dávam slovo poslancovi Erikovi Tomášovi, aby návrh zákona uviedol. Pán poslanec, nech sa páči, máte slovo. (Rokovanie o návrhu poslancov Národnej rady Slovenskej republiky Petra Pellegriniho, Erika Tomáša, Denisy Sakovej, Richarda Rašiho a Matúša Šutaj Eštoka na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 913.)
Grendel, Gábor, podpredseda NR SR (2022-09-20):
Prerušujem rokovanie o tomto bode programu. Ďalším bodom je prvé čítanie o vládnom návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov . Vládny návrh zákona je uverejnený ako tlač 1122. Návrh na jeho pridelenie na prerokovanie výborom je rozhodnutí č. 1158. Prosím pána podpredsedu vlády a ministra financií Slovenskej republiky Igora Matoviča, aby vládny návrh zákona uviedol.
Grendel, Gábor, podpredseda NR SR (2021-11-26):
Ďakujeme pekne za informáciu. Prerušujem rokovanie o tomto bode programu a prerušujem aj schôdzu Národnej rady do utorka najbližšieho do 9. hodiny rannej. (Prerušenie rokovania o 12.26 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci poslanci NR SR mali povinnosť mať na tvári respirátor typu FFP2 a po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Vyhláška Úradu verejného zdravotníctva Slovenskej republiky č. 111 z 11. 03. 2021. Rozhodnutie Úradu verejného zdravotníctva Slovenskej republiky č. OLP/2680/2020 zo 17. 03. 2020.) 53
M. Rehák, poslanec: (2007-06-29):
Návrh ročnej účtovnej závierky Fondu národného majetku Slovenskej republiky za rok 2006, máme to v tlači 319, bol predložený na rokovanie Národnej rady Slovenskej republiky na základe § 32 ods. 3 zákona č. 92/1991 Zb. o podmienkach prevodu majetku štátu na iné osoby v znení neskorších predpisov. Predseda Národnej rady Slovenskej republiky rozhodnutím č. 248 z 11. apríla 2007 pridelil návrh ročnej účtovnej závierky Fondu národného majetku Slovenskej republiky za rok 2006 na prerokovanie vo výboroch a v gestorskom výbore do 15. júna 2007, a to výborom: Výboru Národnej rady Slovenskej republiky pre financie, rozpočet a menu a Výboru Národnej rady Slovenskej republiky pre hospodársku politiku. Ako gestorský určil Výbor Národnej rady Slovenskej republiky pre hospodársku politiku a poveril ho vypracovaním spoločnej správy o výsledku prerokovania návrhu vo výboroch a predloženie uvedeného návrhu uznesenia Národnej rady Slovenskej republiky na zasadnutie pléna. Iné výbory Národnej rady Slovenskej republiky návrh neprerokovali. Gestorskému výboru do začatia jeho rokovania neoznámili poslanci, ktorí nie sú členmi výborov uvedených v rozhodnutí predsedu Národnej rady Slovenskej republiky, svoje stanoviská podľa § 75 ods. 2 rokovacieho poriadku. Výbory, ktorým bola pridelená parlamentná tlač na prerokovanie, zaujali tieto stanoviská: Výbor Národnej rady Slovenskej republiky pre financie, rozpočet a menu prerokoval návrh 14. júna 2007 a uznesením č. 147 odporučil Národnej rade Slovenskej republiky návrh ročnej účtovnej závierky za rok 2006, ktorá vykazuje celkový stav aktív a pasív vo výške 108 676 924-tisíc Sk, schváliť; Výbor Národnej rady Slovenskej republiky pre hospodársku politiku prerokoval návrh 14. júna 2007 a uznesením č. 170 odporučil Národnej rade Slovenskej republiky návrh schváliť. Pozmeňujúce a doplňujúce návrhy výborov a poslancov k parlamentnej tlači neboli predložené. Gestorský výbor na základe rokovaní výborov Národnej rady Slovenskej republiky, ktorým bol návrh pridelený, odporúča Národnej rade Slovenskej republiky návrh ročnej účtovnej závierky Fondu národného majetku za rok 2006 schváliť a prijať uznesenie, ktoré je v prílohe spoločnej správy gestorského výboru. Spoločná správa výborov Národnej rady Slovenskej republiky o výsledku prerokovania návrhu ročnej účtovnej závierky Fondu národného majetku za rok 2006 bola schválená uznesením č. 181 z 19. júna 2007. Súčasne výbor poveril spoločného spravodajcu výborov predložiť Národnej rade Slovenskej republiky spoločnú správu výborov o výsledku prerokovania tohto návrhu a poveril ho právomocami podľa § 79 ods. 5 rokovacieho poriadku. Pán predsedajúci, to je z mojej strany všetko, otvorte rozpravu.
P. Paška, predseda NR SR: (2008-02-07):
písomnými odpoveďami členov vlády Slovenskej republiky na interpelácie poslancov Národnej rady, ktoré boli písomne podané do 31. 12. 2007 . Je to tlač 509. Chcem vás poprosiť pri vašich vystúpeniach, aby ste uviedli číslo, pod ktorým sa odpoveď člena vlády v tlači 509 nachádza. Otváram rozpravu. Písomne je prihlásená pani poslankyňa Sabolová. Nech sa páči, máte slovo.
D. Gabániová, poslankyňa: (2007-05-11):
Návrh bol podaný v lehote určenej § 72 rokovacieho poriadku, t. j. 15 dní pred konaním schôdze, na ktorej sa uskutoční jeho prvé čítanie. Predseda Národnej rady posúdil uvedený návrh podľa § 70 zákona o rokovacom poriadku a zaradil ho na rokovanie 10. schôdze Národnej rady. Konštatujem, že návrh spĺňa z formálnoprávnej stránky všetky náležitosti uvedené v § 67 a 68 zákona o rokovacom poriadku, ako i náležitosti určené v legislatívnych pravidlách. V zmysle pripojenej doložky zlučiteľnosti problematika návrhu nie je v práve Európskej únie upravená. Podľa navrhovateľov v roku 2007 nebude mať návrh žiadny vplyv na rozpočet verejnej správy, minimálne zvýšenie pracovníkov Ústavu pamäti národa sa predpokladá až v ďalšom rozpočtovanom roku. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla v zmysle § 73 ods. 3 písm. c) rokovacieho poriadku na tom, že predložený poslanecký návrh prerokuje v druhom čítaní. V súlade s rozhodnutím predsedu Národnej rady č. 295 z 24. apríla 2007 navrhujem, aby v prípade jeho postúpenia do druhého čítania návrh zákona prerokovali tieto výbory: ústavnoprávny výbor, výbor pre financie, rozpočet a menu a výbor pre ľudské práva, národnosti a postavenie žien ako gestorský výbor, a to do 18. júna, resp. v gestorskom výbore do 19. júna 2007. Pán predsedajúci, prosím, aby ste otvorili všeobecnú rozpravu k tomuto návrhu zákona.
B. Bugár, podpredseda NR SR: (2003-04-24):
Siedmu otázku položil pán poslanec Hanzel ministrovi školstva Martinovi Froncovi: „Plánujete nejaké konkrétne zmeny vo vzdelávacom procese našich detí, ak áno - aké?“ Pán minister, nech sa páči, môžete odpovedať na takto položenú otázku.
Mazurek, Milan, poslanec NR SR (2017-03-22):
(Povedané súbežne s predsedajúcim.) ... že tak budú musieť trpieť vaše deti.
Šuca, Peter, poslanec NR SR (2018-01-30):
Pán predsedajúci, dajte, prosím, hlasovať o bode 33 s odporúčaním výboru tento bod neschváliť.
Paška, Pavol, predseda NR SR (2012-08-01):
Pán poslanec Kvasnička.
Hrnčiar, Andrej, podpredseda NR SR (2016-09-07):
Ďakujem. Pani poslankyňa Verešová.
Gašpar, Tibor, podpredseda NR SR (2024-09-13):
Ďakujem navrhovateľovi. Dávam slovo spravodajcovi, ktorého určil navrhnutý gestorský výbor pre obranu a bezpečnosť, poslancovi Michalovi Bartekovi. Nech sa páči, máte slovo.
B. Bugár, podpredseda NR SR: (2005-09-21):
(Hlasovanie.) Prítomných je 130 poslancov, za 56, proti 41, zdržalo sa 15, nehlasovali 18. Konštatujem, že tento procedurálny návrh sme neschválili. Nech sa páči. M. Majdová, poslankyňa: Teraz dajte, pán predsedajúci, prosím vás, hlasovať o tom, že sa Národná rada uzniesla prerokovať predmetný návrh zákona v druhom čítaní.
Pellegrini, Peter, predseda NR SR (2023-12-07):
Pán poslanec Kišš s faktickou.
Podmanický, Ján, poslanec NR SR (2018-06-13):
Pán podpredseda, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie ústavnoprávnemu výboru, výboru pre financie a rozpočet, výboru pre hospodárske záležitosti a výboru pre sociálne veci. Ďalej aby za gestorský výbor určila hlasovaním výbor pre sociálne veci a aby predmetný návrh zákona výbory prerokovali do 7. septembra 2018 a v gestorskom výbore do 10. septembra 2018.
M. Sabolová, poslankyňa: (2002-05-31):
Dovoľte mi, aby som vám v zmysle uznesenia ako spravodajkyňa odporučila Národnej rade po rozprave o tomto návrhu, aby súhlasila v súlade s § 89 ods. 1 zákona o rokovacom poriadku so skrátením legislatívnym konaním o uvedenom návrhu zákona. Ďakujem pekne, otvorte rozpravu, pán predsedajúci.
Grendel, Gábor, podpredseda NR SR (2022-05-24):
Pán poslanec Tomáš Taraba.
Érsek, Árpád, minister dopravy a výstavby SR (2017-10-11):
Ďakujem za slovo. Vážená pani predsedajúca, vážené kolegyne, kolegovia, dovoľte mi z poverenia vlády Slovenskej republiky uviesť v prvom čítaní na dnešné rokovanie Národnej rady Slovenskej republiky návrh zákona, ktorým sa mení a dopĺňa zákon č. 351/2011 Z. z. o elektronických komunikáciách v znení neskorších predpisov a ktorým sa mení a dopĺňa zákon č. 129/2002 Z. z. o integrovanom záchrannom systéme v znení neskorších predpisov. Vláda Slovenskej republiky vypracovala predložený návrh zákona z dôvodu dosiahnutia úplnej transpozície smernice Európskeho parlamentu a Rady 2014/61/EÚ z 15. mája 2014 o opatreniach na zníženie nákladov na zavedenie vysokorýchlostných elektronických komunikačných sietí a transpozície rozhodnutia Európskeho parlamentu a Rady č. 585/2014/EÚ z 15. mája 2014 a o zavedení interoperabilnej služby eCall v celej Európskej únii, ktorou sa rozšíria služby v poskytovaní obyvateľom na čísle tiesňového volania 112 o volanie eCall. Návrh zákona ďalej zabezpečuje rovnaký prístup k tiesňovým službám poskytovaných na čísle tiesňového volania 112 aj pre osoby... (Reakcia z pléna.) Potom, dobre, mi povedzte, že jak to treba vyslovovať. ... osoby so zdravotným postihnutím prostredníctvom krátkych textových správ SMS. Vláda Slovenskej republiky návrh zákona schválila dňa 13. septembra 2017 uznesením č. 420/2017 bez pripomienok. Ďakujem. Poprosím o podporu.
Vaľová, Jana, poslankyňa NR SR (2010-12-09):
Ďakujem veľmi pekne, pán kolega Blanár. Musím skutočne povedať, že doporučujem všetkým, aby hlasovali za váš pozmeňujúci návrh, pretože myslím si, že tento pozmeňovací návrh zjavne vylepšuje tento zákon. Ak prejde v takej podobe ako ho predkladajú predkladatelia, je to skutočne mementom pre ministra práce a sociálnych vecí. Ja som už povedala, že to je skutočne nálož pre ministerstvo práce a sociálnych vecí. Je vidieť, pán kolega, že pôsobíte v samospráve, že viete o tom, čo sú to vlastne, aká je tvorba rozpočtu a správne ste poznamenal, že kolegyňa Gibalová nikdy nesedela v samospráve a čísla jej nič nehovoria, ani teda jednoznačne preferuje určitú neprax pred praxou, ktorá skutočne spôsobí týmto zákonom obrovské problémy. Myslím si, že aj ten úsmev, ktorý je z radov predkladateľov je a máme to pravidelne, že stačí jeden mandát a všetci sa vzdajme mandátov, či primátorov alebo predsedov VÚC, ale chceme sedieť v parlamente. Ale potom tie zákony skutočne budú od zeleného stola, budú takto vyzerať ako vyzerajú. Jednoznačne by som chcela povedať ešte z praxe, že ak máme nedostatok miest pre klientov tak ich určite nevyriešime týmto zákonom, a to aj z toho dôvodu, že to financovanie nie je absolútne doriešené v tomto zákone, ale jednoznačne za našej vlády sme poskytli samosprávam, a nielen samosprávam, ale aj verejným a neverejným poskytovateľom 8 mld. korún, čo je 270 mil. eur regionálnemu operačnému programu na výstavbu nových sociálnych zariadení aj pre verejných, aj pre neverejných poskytovateľov. Čiže toto bol spôsob riešenia, ale nie táto, vlastne táto úprava, ktorá sa nám tu núka. Preto ešte raz apelujem, aby ste podporili pozmeňovací návrh kolegu Blanára, pretože skutočne vychádza z praxe, zohľadňuje všetky alebo zmierňuje určité náklady, ktoré by ozaj boli veľmi zlé pre obce a mestá.
Madej, Róbert, poslanec NR SR (2017-05-16):
Ďakujem pekne. Rád by som pripomenul cteným kolegom rokovanie ústavnoprávneho výboru dnes o 12.00.
P. Hrušovský, predseda NR SR: (2004-12-01):
Pani poslankyňa bola posledná prihlásená do rozpravy k návrhu zákona. Končím rozpravu o tomto bode programu. Chcem sa opýtať pána ministra, či sa chce vyjadriť k rozprave. Nie. Pán spravodajca, chcete sa vyjadriť k rozprave? Nie. Prerušujem rokovanie o tomto bode programu. Budeme pokračovať v rokovaní o ďalšom bode programu, ktorým je vládny návrh zákona o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov , ktorý prerokúvame ako tlač 770. Prosím teraz, aby z poverenia vlády Slovenskej republiky predmetný návrh zákona uviedol a odôvodnil pán minister životného prostredia Miklós. Nech sa páči, pán minister.
Pellegrini, Peter, predseda NR SR (2024-01-26):
Pani poslankyňa Kleinert.
Sloboda, Radovan, poslanec NR SR (2021-06-22):
Ďakujem za slovo, pán predsedajúci. Pani kolegyňa Šofranko, veľmi pekne ďakujem za tvoj prejav aj za možnosť podieľať sa na tejto zmene školského zákona. Som osobne presvedčený, že posúva slovenské škôlky kupredu a hlavne vytvára oveľa, oveľa lepšie podmienky, než sme tu mali doteraz pre individuálne vzdelávanie. Ďakujem za slovo.
Číž, Miroslav, podpredseda NR SR (2014-12-12):
Slovo má pán poslanec Přidal.
Laššáková, Jana, podpredsedníčka NR SR (2015-02-05):
Nech sa páči, pán poslanec Fronc.
Bugár, Béla, podpredseda NR SR (2016-10-26):
Pán kolega! Pán kolega, pán podpredseda Glváč, vyrušujete! (Reakcia z pléna.) No áno, 2-tisíc, alebo 5-tisíc, keď porušíte rokovací poriadok. Zatiaľ ste neporušili, ale vás upozorňujem.
Gajdoš, Peter, minister obrany SR (2019-04-04):
Vážený pán predsedajúci, vážené pani poslankyne, ďakujem veľmi pekne za otázku, vážený pán poslanec Klus. Predstavitelia rezortu ministerstva obrany sa oboch rokovaní, či už v Bratislave v apríli roku 2018, alebo vo Washingtone vo februári 2019, zúčastnili a ministerstvo zahraničných vecí a európskych záležitostí ako gestorovi dojednávania návrhu dohody poskytli plnú súčinnosť vrátane uplatňovania pripomienok rezortu ministerstva obrany, ktoré však neboli v rámci procesu dojednávania v návrhu dohody zohľadnené. A preto ministerstvo obrany pre túto skutočnosť prijalo rozhodnutie ukončiť aktívnu participáciu na dojednávaní predmetného návrhu po rokovaní. Ďakujem.
Kondrót, Maroš, poslanec NR SR (2019-10-17):
Ďakujem pekne, pán predsedajúci. Dňa 4. septembra 2019 sa skončilo funkčné obdobie Ing. Jánovi Holkovičovi, členovi Regulačnej rady, ktorého na návrh Národnej rady Slovenskej republiky vymenoval prezident Slovenskej republiky na obdobie šiestich rokov. Podľa § 7 ods. 4 zákona č. 250/2012 Z. z. o regulácii v sieťových odvetviach na uvoľnené miesto člena Regulačnej rady navrhuje nového kandidáta ten, kto navrhol člena rady, ktorého členstvo zaniklo. Na každé miesto člena rady sa navrhujú dvaja kandidáti. Za člena Regulačnej rady môže byť vymenovaný občan Slovenskej republiky, ktorý spĺňa zákonom ustanovené podmienky. Na 49. schôdzi Národnej rady nebol v riadnej voľbe ani v opakovanej voľbe konanej dňa 25. septembra 2019 zvolený ani jeden z navrhovaných kandidátov, preto sa musí uskutočniť nová voľba na tejto, 51. schôdzi. Výboru Národnej rady Slovenskej republiky pre hospodárske záležitosti bolo v stanovenej lehote predložených päť kandidátov, päť návrhov kandidátov do novej voľby, a to: – Sylvia Beňová, návrh poslanca Tibora Bastrnáka, – Slavomír Brudňák, návrh poslanca Tibora Jančulu, – Miroslav Čelinský, návrh poslanca Tibora Bastrnáka, – Jozef Ďuratný, návrh poslanca Antona Hrnka a – Vladimír Sirotka, návrh poslankyne Jany Kiššovej. Výbor na 91. schôdzi dňa 10. októbra 2019 posúdil predložené návrhy a konštatoval, že všetci piati kandidáti spĺňajú predpoklady ustanovené v § 7 ods. 5, 7, 9 a 10 citovaného zákona. Výbor odporučil vykonať akt voľby podľa príslušných ustanovení rokovacieho poriadku Národnej rady Slovenskej republiky a Volebného poriadku o voľbe a odvolávaní funkcionárov a v súlade s nimi navrhol ďalší postup, a to: 1. zvoliť dvoch kandidátov na člena Regulačnej rady verejným hlasovaním, už bol daný návrh na tajné, použitím technického zariadenia o každom navrhovanom hlasovať osobitne, 2. ak nebude zvolený požadovaný počet kandidátov, t. j. dvaja kandidáti, vykonať podľa čl. 15 volebného poriadku opakovanú voľbu, do opakovanej voľby postupujú všetci nezvolení kandidáti, 3. ak ani v opakovanej voľbe nebude zvolený požadovaný počet kandidátov, t. j. dvaja kandidáti, vykonať novú voľbu podľa čl. 16 volebného poriadku na ďalšej schôdzi Národnej rady Slovenskej republiky. Pán predsedajúci, otvorte, prosím, rozpravu.
K. Tóthová, poslankyňa: (2007-05-10):
Ja som túto otázku, ktorú som vám položila, pán premiér, preto bola tak aj zvláštne štylizovaná s tou záverečnou otázkou, dostala na stretnutí s občanmi v Petržalke, a keďže ja nemám z tejto oblasti informácie, tak som sa musela pýtať ďalej, aby som pre nasledujúce otázky takéhoto druhu mala nejaké odpovede. Nemám ďalšiu otázku, ale využijem možnosť, že mám niekoľko minút a chcem povedať jedno. Nedávno som bola na stretnutí Červeného kríža, kde mladé dievča bolo za Čin roka vyznamenané, že držalo dlhé hodiny na rukách 40-kilového brata, ktorý padol do žumpy, kým neprišiel otec. Nikde to nebolo. Ale taký strašný jav, že mladé dievča zabije svoje novonarodené dieťa, sa rozvlačuje po všetkých novinách. (Potlesk.) Takže, dobré príklady by mali byť prezentované, pretože príklady vždy tiahli. Ďakujem.
Kollár, Boris, predseda NR SR (2021-10-27):
Prosím, prezentujme sa a hlasujeme. Skrátenie lehoty. Pán Podmanický, asi omylom faktická? (Hlasovanie.) Prítomných 129 poslancov, za 79, proti 17, zdržalo sa 33. Uvedený návrh sme schválili.
Grendel, Gábor, podpredseda NR SR (2021-07-23):
A s reakciou na faktické poznámky teraz pán poslanec Schlosár.
Sulík, Richard, podpredseda vlády a minister hospodárstva SR (2022-05-20):
Dobrý deň prajem, dámy a páni, dovoľte mi vyjadriť sa k zákonu, ktorý je momentálne navrhovaný a je to takzvaný sociálny balíček, ktorý pozostáva z troch častí: to sú prídavky na deti... (Prerušenie vystúpenia predsedajúcim.)
Kamenický, Ladislav, poslanec NR SR (2020-07-23):
Pán Baránik, to je presne to, čo som rozprával a vy ste ma jednoznačne nepochopili. Vy máte utkvelú predstavu: všetci sú zlodeji, všetci sú mafiáni a vy chcete, aby právny štát sa riadil podľa vás na Slovensku. Ale takto to nemôže fungovať, pán Baránik. Vy si poviete, že vy chcete toto, a keď to nebude takto, tak to nie je právny štát. Vy si určujete, čo je právny štát. Preboha, čo to tu zavádzate?! A nehovorte mi o nejakom klamaní. Jakom klamaní? A čo sa týka pána Čekovského, ten sa sústredil na stavebné povolenie pána, pána Matoviča, k tomu nebudem nič komentovať. Však urobte to tak, aby to bolo jednoduché, budem súhlasiť, ale povedal som oveľa viac a možno by bolo lepšie sa k tomu vyjadrovať. A čo sa týka, pán Kašper, bankovému odvodu, radšej o tom nič nehovorte, neviete o tom nič. Neviete o tom nič. To je škoda, ja vám to môžem potom súkromne vysvetliť, nebudem tu zabávať poslaneckú snemovňu. Ďakujem pekne. (Potlesk.)
Pleštinská, Zita, poslankyňa NR SR (2021-05-06):
Ďakujem pekne, pán predsedajúci. Vážený pán predseda Najvyššieho kontrolného úradu, rovnako ako kolega Blcháč, aj ja by som chcela vyzdvihnúť vysoko odbornú a prehľadnú správu NKÚ na čele s jeho predsedom Karolom Mitríkom. Nedávno sme mali stretnutie s pánom podpredsedom Ľubomírom Andrassym, ktoré hodnotím ako veľmi vecné a zaujímavé. Rovnako ako rečník v rozprave kolega Blcháč mám tiež pripomienky k vykonávaniu kontrolnej činnosti v samosprávach. Vieme, že v počte viac ako 2 930 obcí máme veľmi malé obce s úväzkovým starostom, ktoré nemajú vo svojom rozpočte financie na plat kontrolóra. Viem si predstaviť, že by NKÚ ako najvyššia autorita v štáte v oblasti kontroly zastrešovala aj kontrolórov v samospráve, no bolo by to asi veľmi náročné, ale vítam iniciatívu stavovských organizácií miest a obcí, ZMOS-u aj Únie miest, ktoré majú v ambícii pripraviť legislatívu v spolupráci s parlamentom v oblasti kontroly v samospráve možno formou zdieľaných služieb alebo nejakým iným možno návrhom´, a verím, že nájdeme vlastne podporu aj u pána predsedu NKÚ a vytvoríme dobrý systém kontroly v samosprávach. Ďakujem pekne.
Lipšic, Daniel, poslanec NR SR (2014-10-16):
Ďakujem veľmi pekne. Pán poslanec Hlina sem-tam má dobré prejavy v parlamente, myslím to úprimne. Tento bol zase zaujímavý aj vtipný, aj Martvoň tam bol. Ale myslím si, že netrafil klinec po hlavičke. A mrzí ma to, pretože ja si pamätám podobnú argumentáciu, ktorú použil, keď sa schvaľoval zákon o preukazovaní pôvodu majetku, ktorý je nefunkčný inak, vďaka poslancom SMER-u je nefunkčný, ale tiež bola, tiež bola kritika, jak budú bonzovať všetci na susedov, koľko majú majetky. Naozaj? Taká je realita alebo to bol len výmysel? Koniec koncov každá krajina vrátane Slovenska má v Trestnom zákone jeden trestný čin neoznámenia trestného činu pri závažnejšej trestnej činnosti. To je čo? To by sme mali tiež z Trestného zákona vypustiť? Lebo... Možnože to bolo aj za bývalého režimu, ja neviem. Čiže kto má informáciu o vražde, je bonzák, keď tú informáciu prinesie na políciu, hej? Čo to je za argument? A teraz pôjdem ďalej a budem hovoriť v rozprave potom o tom. Teraz zamestnankyne, ktoré v Ružomberku na univerzite prišli na nelegálne transakcie s majetkom, dávali trestné oznámenia a dnes im hrozí výpoveď za to, ony sú bonzáčky?! Ja považujem osoby, ktoré odhalia trestnú činnosť pod vlastným menom, oznámia ju, za odvážne osoby. A považujem za neuveriteľnú dehonestáciu, a je mi to veľmi ľúto, že dnes cez takéto prejavy a faktické poznámky budú ľudia, ktorí majú odvahu v tejto krajine poukázať na neprávosti a nezákonnosti, označovaní za bonzákov. To považujem za neprijateľné! A rád by som očakával, že kolegovia svoju minimálne terminológiu... (Prerušenie vystúpenia časomerom.)
P. Hrušovský, podpredseda NR SR: (2001-12-04):
Ďakujem pánovi spravodajcovi a zároveň poprosím pána podpredsedu vlády, aby z poverenia vlády Slovenskej republiky uviedol a odôvodnil ďalší bod programu, ktorým je vládny návrh zákona, ktorým sa mení a dopĺňa zákon č. 150/2001 Z. z. o daňových orgánoch a ktorým sa mení a dopĺňa zákon č. 440/2000 Z. z. o správach finančnej kontroly a ktorým sa menia a dopĺňajú niektoré ďalšie zákony, ktoré prerokúvame ako tlač 1242. Pán podpredseda, máte slovo.
Hrušovský, Pavol, podpredseda NR SR (2011-06-29):
Panie poslankyne, páni poslanci, vyhlasujem rozpravu o tomto bode programu za skončenú. Pán minister sa chce vyjadriť k rozprave. Nech sa páči.
Kéry, Marián, poslanec NR SR (2022-04-28):
Pán poslanec Šeliga, chvíľu som rozmýšľal, s ktorou pasážou vášho vystúpenia by som mohol súhlasiť, a absolútne nemám problém s tým, že budem súhlasiť s vašimi vyjadreniami, že s legitímnym politickým bojom nemáme problém. Na tom sa zhodneme. Ale ja vás chcem poprosiť, skúste sa aspoň zamyslieť nad jednou skutočnosťou, a to, že na čele Úradu špeciálnej prokuratúry stojí Daniel Lipšic, ktorý dlhé roky bol aktívnym politikom. Dokonca zastával tie najvyššie pozície v štáte, či už minister vnútra, alebo minister spravodlivosti, a počas jeho aktívnej politickej éry sa častokrát dostal do tvrdých sporov s Robertom Ficom. Ja mám dobrú pamäť a pamätám si, že v období rokoch 2012 – ’16 za rečníckym pultom Robert Fico ako predseda vlády mu na hodine otázok povedal, že nech sa pozrie do zrkadla, a zistí, že na Slovensku nemôže byť v politike úspešný, a to je len jedna z tých čriepok do mozaiky, takže tie súboje medzi nimi boli veľmi tvrdé. A vy si naozaj, pán poslanec Šeliga, myslíte, že Úrad špeciálnej prokuratúry pod vedením Daniela Lipšica bude nezaujato, bude nezaujatý voči Robertovi Ficovi? Ja si to nemyslím. Pán Lipšic zabil človeka na prechode na... pre chodcov, neúmyselne, ale zabil. Myslím si, že veľmi zvláštnym spôsobom, dokonca protiprávne získal previerku na prísne tajné, bez ktorej by sa nemohol zúčastniť voľby špeciálneho prokurátora. Takže my v SMER-e máme veľmi vážne obavy, že Úrad špeciálnej prokuratúry nebude nezávislý.
Bugár, Béla, podpredseda NR SR (2017-03-24):
Vyhlasujem rozpravu o tomto bode programu za skončenú. Pán navrhovateľ, chcete zaujať stanovisko? Nech sa páči.
B. Bugár, podpredseda NR SR: (2005-12-14):
J. Hurban, poslanec: Ďakujem pekne za slovo, vážený pán predsedajúci. Pán kolega Gál, ja naozaj neviem, či mám váš doplňujúci návrh považovať za nejakú povinnú jazdu, alebo ste to mysleli so svojím návrhom vážne, lebo považujem tento návrh naozaj za nekorektný. Veď predložiť tu pozmeňujúci návrh na niekoľko desiatok parciel, to odhadujem, neviem presne, pretože to nemáme ani na stole. To naozaj nepovažujem za korektné. Žiadalo by sa mi tak povedať, tak nekonfrontačne, aby ste neznižovali vážnosť tohto parlamentu, ale neviem, či by som bol správne pochopený, lebo mne sa zdá, že tento parlament už veľkú vážnosť nepožíva. Povedali sme jasne a prijali sme dokonca k tomu aj uznesenie, že budeme považovať reštitúcie cirkevného majetku za uzavreté, posunuli sme do druhého čítania návrh predkladateľov, ktorý rieši problém v Prešove, ktorý sa iným spôsobom vyriešiť nedá, s tým sme sa stotožnili, a znovu je tu čosi, o čom ani nevieme, o čo má ísť. Podľa môjho názoru je tento návrh nad rámec predloženého návrhu zákona, ale to musia povedať predkladatelia. Ja som sa v jednej chvíli aj zľakol, či nemáte nejaké nekalé úmysly so Žitným ostrovom, ale keďže sa tam objavil Lučenec a Revúca...
A. Belousovová, podpredsedníčka NR SR: (2007-02-07):
A, pán poslanec Janiš, procedurálny, nech sa páči.
Sopko, Miroslav, poslanec NR SR (2016-09-21):
Ďakujem za slovo. Vážený pán predsedajúci, v rozprave k návrhu zákona vystúpili dvaja poslanci, pán poslanec Gröhling a ja. Nebol podaný žiaden pozmeňujúci návrh. Prosím, pán predsedajúci, dajte hlasovať o tom, že Národná rada Slovenskej republiky sa rozhodla prerokovať tento návrh zákona v druhom čítaní.
Danko, Andrej, predseda NR SR (2017-06-16):
Ďakujem. Pán poslanec Beblavý s reakciou na faktické.
Kiššová, Jana, poslankyňa NR SR (2017-05-18):
Ďakujem pekne. Rovnako chcem informovať členov hospodárskeho výboru, že zasadneme o 18.15 hod., teraz, priestor 149, je to 1. poschodie tam, kde sedia európske záležitosti, 18.15, 149. Ďakujem. (Pokračovanie prestávky.) (Po prestávke.)
Blanár, Juraj, podpredseda NR SR (2022-09-27):
Pán poslanec Goga s faktickou poznámkou.
Paška, Pavol, predseda NR SR (2012-09-11):
(Hlasovanie.) 146 prítomných, 44 za, 83 proti, 17 sa zdržalo, 2 nehlasovali. Ani tento návrh sme neschválili.
Danko, Andrej, predseda NR SR (2019-09-13):
rosím, prezentujme sa a hlasujeme. (Hlasovanie.) Prítomných 144 poslancov, za 130, proti 1, zdržalo sa 11, nehlasovali 2. Konštatujem, že sme uvedený návrh schválili. Pokračujeme hlasovaním v prvom čítaní o vládnom návrhu zákona, ktorým sa mení a dopĺňa zákon č. 106/2018 Z. z. o prevádzke vozidiel v cestnej premávke (tlač 1589), bod 29 schváleného programu. Spravodajcom je opäť pán Mojš. Prosím ho, aby uviedol hlasovanie. (Hlasovanie o vládnom návrhu zákona, ktorým sa mení a dopĺňa zákon č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov a ktorým sa menia a dopĺňajú niektoré zákony , tlač 1589.)
T. Cabaj, podpredseda NR SR: (2009-12-03):
Teraz sú procedurálne návrhy. (Potlesk.) Ďalší procedurálny návrh – podpredseda Hort.
Kolíková, Mária, poslankyňa NR SR (2024-02-27):
Ďakujem veľmi pekne. Asi by som zareagovala v tomto momente na pána poslanca Gašpara, kde neviem, kde sa mi vzdialil, aha, na pána poslanca. Bolo povedané mnohé a ja som si to už všimla aj z našich duelov, že sú tu rôzne vyhrážky, čo si teraz ešte zažijeme a pamätám si náš posledný duel, kde ste ma vystríhali, že mám sa tešiť z nižších trestných sadzieb, tak nechám toto bokom, a naozaj si myslím, osobitne od vás ako bývalého policajného prezidenta, neobstojí, aby ste sa takto vyhrážali. Myslím si, že bavme sa o právnej úprave, ktorá tu bola hanebne pretlačená, slúži účelovo osobitne aj vám, ste v konflikte záujmov. V niečom je to ľudsky pochopiteľné, že benefity z toho proste vnímate, ale jednoducho nijak to neobstojí ani v rámci toho, čo teraz uvádzate, že je tu spoločenská objednávka. Tak ja som si dovolila na to poukázať, že keď teda chcete spoločenskú objednávku, tak ňou je teda úplne niečo iné ako to, čo ste presadili 8. februára, a k čomu ani nemáte odvahu tento zákon zverejniť a nemáte ani odvahu, aby ste teraz povedali, že ste urobili hrubú chybu a aspoň nejakú jednu idete napraviť. Toľko, ďakujem.
Laurenčík, Milan, podpredseda NR SR (2020-05-14):
Prosím, kľud v sále.
Grendel, Gábor, podpredseda NR SR (2021-03-30):
Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto do rozpravy prihlásiť ústne. Nie je tomuto tak. Vyhlasujem rozpravu za skončenú. Chce zaujať stanovisko pán navrhovateľ? Nie. Pán spravodajca? Takisto nie. Prerušujem rokovanie o tomto bode programu. A zostáva nám ešte jeden návrh a potom budeme hlasovať, tak vás poprosím, aby ste prípadne dali vedieť svojim kolegom. Pristúpime teda k druhému čítaniu o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov . Vládny návrh zákona je uverejnený pod tlačou 374, spoločná správa výborov má tlač 374a. Prosím pána ministra dopravy a výstavby Slovenskej republiky Andreja Doležala, povereného riadením Ministerstva práce, sociálnych vecí a rodiny, aby sa ujal slova a odôvodnil vládny návrh zákona.
Pčolinský, Peter, podpredseda NR SR (2023-02-10):
Teraz ďalší vystúpi v rozprave pán poslanec Marián Viskupič. (Hlasy v sále.) Dovidenia, páni poslanci.
P. Hrušovský, predseda NR SR: (2004-03-12):
Pán minister, chcete sa vyjadriť? Nech sa páči. Nie. Pán navrhovateľ? Nie. Panie poslankyne, páni poslanci, vyhlasujem polhodinovú prestávku do 11.00 hodiny. Poprosil by som členov ústavnoprávneho výboru, keby sme sa mohli zísť. Poprosím pána predsedu, ktorý nie je prítomný, na 15 minút sa potrebujem poradiť s ústavnoprávnym výborom o procedúre prerokúvania obidvoch vládnych návrhov zákonov. Poprosil by som aj navrhovateľov pozmeňujúcich návrhov, aby prišli na rokovanie ústavnoprávneho výboru. Prerušujem rokovanie do 11.00 hodiny. Pán predseda Drgonec. J. Drgonec, poslanec: Takže, vážení členovia výboru...
Tomáš, Erik, poslanec NR SR (2021-06-15):
Pán minister, ja nadviažem na pána predsedu Kollára, lebo treba naozaj uznať dve veci. Prvá vec, že naozaj tu sedíte celý čas, aj to je niekedy výnimočné, keď sa odvolávajú členovia vlády. A druhá vec, aj ja som si všimol, že vy ste zaujali veľmi objektívny postoj ku konaniu inšpekcie ministerstva vnútra. A preto, keď sa tu hovorí o nejakom zastrašovaní, aj vy ste to v tom prejave hovorili, že policajti sa nesmú nechať zastrašiť opozíciou, tak ja neviem, ja som nepočúval teda všetkých kolegov, ale mne, veď nevšimol som si, že by strana HLAS zastrašovala nejakých policajtov alebo niečo podobné. Opakujem, všetky tie informácie o možnom ovplyvňovaní trestných konaní idú z tajnej služby, z SIS, teda z inštitúcie, ktorá je pod kontrolou vlády. Takže pevne verím, že vydržíte v tom postoji, že to nepôjde iba o nejaké divadlo, že sa tam dosadí nejaký nový šéf inšpekcie a odrazu inšpekcia len povie, že všetko bolo v poriadku a že nedovolíte, aby boli zastrašovaní aj policajti inšpekcie ministerstva vnútra, lebo aj to sú policajti, a že sa naozaj objektívne vyšetrí tento naozaj do očí bijúci škandál, samozrejme, ak sa potvrdí. Ďakujem.
P. Paška, predseda NR SR: (2007-12-06):
Ako ďalší v rozprave v interpeláciách vystúpi pán poslanec Dzurinda. Nie je prítomný. Pán poslanec Štefanec, nech sa páči, máte slovo.
Laurenčík, Milan, podpredseda NR SR (2020-07-24):
S reakciou na faktické poznámky pán podpredseda vlády a minister financií Eduard Heger, nech sa páči. Zapnite ho, prosím vás.
Lackovič, Marek, poslanec NR SR (2024-04-16):
Ďakujem veľmi pekne, pán predsedajúci. Mrzí ma, pán poslanec, že ste museli skĺznuť k takýmto veľmi prízemným útokom, na ktoré ja nevidím najmenší dôvod, veď chceme sa normálne, zmysluplne baviť. Ja na túto hru s vami neskočím ani nenaskočím a som za pokojný, normálny a slušný dialóg, ktorý verím, že príde aspoň v prvom čítaní, keď už tu pri SLK-čku sme sa ho z vašej strany nedozvedeli. A žiadate odo mňa ospravedlnenie za to, čo som povedal o Liptovskom Mikuláši. Pán kolega, ale veď boli to vaši poslanci, ktorí už v roku 2010 povedali, citujem: „Situácia v mestských financiách je zlá, ba až kritická, prepočítaný deficit k 24. augustu je 2,6 milióna eur. Táto suma je vyššia ako limit 15 % bežných príjmov mesta v roku 2009. Zákon hovorí, že ak je limit prekročený a ak obec neuhradila niektorý zo záväzkov do 60 dní od jeho splatnosti, je povinná zaviezť tzv. ozdravný režim ako ochranu pred upadnutím do nútenej správy.“ A ja som vo svojom príspevku povedal, že ste Liptovský Mikuláš dosia... doniesli alebo doviezli na prah nútené správy. V čom som bol nepresný? Prosím vás, mi povedzte, lebo nevidím žiadnu nepresnosť v tomto smere. Som za konštruktívnu diskusiu, za konštruktívny dialóg. Vy ste nevysvetlili žiadne dôvody, ktoré by nás viedli k tomu, že, alebo ktoré by vysvetlili, čo sa stane, keď o tri mesiace niektoré obce prejedia tie svoje rezervné fondy. Budeme tu v auguste sedieť opäť? A aké peniaze budú mať? A čím budú svietiť? Baterkami alebo fakľami? Pretože ak nám dôjdu peniaze za tri mesiace, čo dôjdu určite, tak budeme tu sedieť opäť? Neprinášate žiadne systémové riešenie, a to je to, o čom hovoríme.
V. Veteška, podpredseda NR SR: (2008-04-10):
Ako prvý pán poslanec Kahanec, nech sa páči.
Grendel, Gábor, podpredseda NR SR (2020-09-23):
Áno, konštatujem, že som to dostal aj písomne. Je všeobecný súhlas o presune týchto bodov? (Reakcie z pléna.) Áno. Ďakujem pekne. (Reakcie z pléna.) Je? (Nesúhlasná reakcia pléna.) Nie je. V poriadku, takže dávam hlasovať o procedurálnom návrhu pána poslanca Šipoša. (Hlasovanie.) Prítomných 137 poslancov, za 90, proti 29, zdržalo sa 18, nehlasovalo 0. Konštatujem, že návrh o preradení týchto bodov sme schválili. Skôr, ako budeme hlasovať o prerokovaných bodoch programu, chcem vás informovať, že vláda Slovenskej republiky doručila Národnej rade návrh na skrátené legislatívne konanie o vládnom návrhu novely zákona č. 79/2015 o odpadoch, tlač 245, a vládny návrh zákona pod tlačou 246. Preto v mene štyroch poslaneckých klubov – OĽANO, SME RODINA, SaS a ZA ĽUDÍ – podávam návrh na zaradenie týchto nových bodov do programu 12. schôdze. Navrhujem, aby sme tento vládny návrh prerokovali dnes po tomto hlasovaní, teda po hlasovaní o 17. hodine, a následne by sme o ňom hlasovali. Ak Národná rada rozhodne o skrátenom legislatívnom konaní, navrhujem, aby sme bezprostredne pristúpili k prvému čítaniu a po jeho prerokovaní k hlasovaniu. Je všeobecný súhlas? (Nesúhlasná reakcia pléna.) Dávam hlasovať. Prezentujme sa a hlasujme. (Hlasovanie.) Prítomných 136 poslancov, za 86, proti 50, zdržalo sa 0, nehlasovalo 0. Konštatujem, že aj tento návrh sme schválili a tieto nové body zaradili do programu 12. schôdze a určili sme aj termíny ich prerokovania. Nasleduje hlasovanie v prvom čítaní o návrhu poslancov Beluského, Schlosára, Mazureka a Mizíka na vydanie zákona, ktorým sa mení a dopĺňa zákon č. 561/2007 o investičnej pomoci, tlač 208, bod 53 schváleného programu. Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Petrovi Krupovi, aby hlasovanie uviedol. (Hlasovanie o návrhu poslancov Národnej rady Slovenskej republiky Martina Beluského, Rastislava Schlosára, Milana Mazureka a Stanislava Mizíka na vydanie zákona, ktorým sa mení a dopĺňa zákon č. 561/2007 Z. z. o investičnej pomoci a o zmene a doplnení niektorých zákonov v znení neskorších predpisov , tlač 208.)
Bugár, Béla, podpredseda NR SR (2017-12-05):
Pani poslankyňa!
Bugár, Béla, podpredseda NR SR (2010-08-11):
Vážené panie poslankyne, vážení páni poslanci, pokračujeme v prerokovanom, teda prerušenom rokovaní hlasovaním o prerokovaných návrhoch. Prosím teraz spoločného spravodajcu z výboru pre financie a rozpočet, pána poslanca Ivana Štefanca, aby uviedol hlasovanie o návrhu uznesenia k Európskym finančným stabilizačným nástrojom, tlač 29. Páni poslanci, ukľudnime sa, ideme hlasovať o tzv. eurovale. Nech sa páči, pán poslanec Štefanec. (Hlasovanie o n ávrhu na vyslovenie súhlasu Národnej rady Slovenskej republiky s Rámcovou zmluvou medzi Belgickým kráľovstvom, Spolkovou republikou Nemecko, Írskou republikou, Španielskym kráľovstvom, Francúzskou republikou, Talianskou republikou, Cyperskou republikou, Luxemburským veľkovojvodstvom, Maltskou republikou, Holandským kráľovstvom, Rakúskou republikou, Portugalskou republikou, Slovinskou republikou, Slovenskou republikou, Fínskou republikou, Helénskou republikou a Európskym finančným stabilizačným nástrojom , tlač 29.)
B. Bugár, podpredseda NR SR: (2002-06-26):
Nech sa páči, máte slovo.
P. Paška, predseda NR SR: (2009-06-18):
(Hlasovanie.) 130 prítomných, 19 za, 52 proti, 58 sa zdržalo, 1 nehlasoval. Tento návrh sme neschválili.
Ďuriš, Nicholsonová, Lucia, podpredsedníčka NR SR (2017-10-12):
Prepáčte mi, pani ministerka, poprosím vás, páni, hlavne okolo Eleméra Jakaba, pána poslanca, keby ste sa stíšili. Haló! Páni poslanci, tam vzadu, z úcty k pani ministerke vás chcem poprosiť o kľud v rokovacej sále. Ďakujem pekne. Pán poslanec Elemér Jakab. Ďakujem. Nech sa páči, pani ministerka, môžte pokračovať.
M. Číž, podpredseda NR SR: (2007-02-07):
(Hlasovanie.) Prítomných 131 poslancov, za návrh 55 poslancov, proti 76 poslancov. Konštatujem, že tento návrh sme neschválili.
M. Číž, podpredseda NR SR: (2007-09-20):
Otváram 7. rokovací deň 13. schôdze Národnej rady Slovenskej republiky. V zmysle mojich povinností vyplývajúcich z rokovacieho poriadku mi dovoľte, aby som vám oznámil, že o ospravedlnenie neúčasti na dnešnom rokovaní písomne požiadali títo poslanci: poslanec Dzurinda, Ivančo, Radičová a pán poslanec Vestenický. Teraz, vážené kolegyne, kolegovia, pristúpime k rokovaniu o návrhu poslancov Národnej rady Slovenskej republiky Jána Slotu, Rafaela Rafaja, Rudolfa Pučíka a Ivana Šaška na prijatie uznesenia Národnej rady Slovenskej republiky o nedotknuteľnosti denacifikačných dokumentov k usporiadaniu pomerov po II. svetovej vojne na Slovensku . O návrhu rokovali: zahraničný výbor a ústavnoprávny výbor ako gestorský. Výsledok rokovania týchto výborov máte v spoločnej správe, ktorú máte rozdanú ako tlač 394a. Teraz poprosím navrhovateľa alebo zástupcu navrhovateľov pána Rafaela Rafaja, aby tento návrh uznesenia uviedol. Pán poslanec, máte slovo.
Laššáková, Jana, podpredsedníčka NR SR (2015-06-30):
Na vystúpenie pána poslanca s faktickou poznámkou pán poslanec Martvoň, pani poslankyňa Žitňanská. Končím možnosť prihlásiť s faktickými poznámkami. Nech sa páči, pán poslanec Martvoň.
Karahuta, Jaroslav, poslanec NR SR (2021-11-04):
Ďakujem za slovo, pán predseda. Takže ja z úcty ku kolegom sa neprihlásim do rozpravy, ale budem reagovať faktickými, lebo budeme tu do Veľkej noci. Čiže po prvé. Každý, kto je proti presunom pozemkov je proti ochrane prírody. Nie je to pravda. Ďalšia vec, čo sa týka, čo sa týka tých dvoch štátnych podnikov, bolo tu dnes povedané, že predkladateľ tohto zákona pán poslanec Šíbl vyslovil nedôveru ministrovi životného prostredia a ministrovi pôdohospodárstva, pretože spochybnili schopnosť riadiť štátne podniky, ktoré sú v gescii týchto ministerstiev. Veď ako ináč, veď tí majú nejakú štruktúru, majú nejakého ministra, že keď sa nevedia dohodnúť, to znamená, že niekde je chyba. Ja si myslím, že, že chyba je niekde inde. Ja si obidvoch ministrov vážim, hej, ale, ale asi je chyba niekde v riadení a ja si myslím, že chyba je niekde úplne inde. Po ďalšie. Na ďalšom výbore budeme mať Zelenú správu, tým pádom ja musím, musím navrhnúť ministrovi pôdohospodárstva, aby stiahol Zelenú správu z rokovania výboru, pretože práve bol spochybnený obsah tejto Zelenej správy, lebo ak nie je pravda o lesnatosti a o štatistikách, takže asi tú Zelenú správu prerokovať nebude môcť. Ďalej. Ja poprosím, aby sme nevytvárali napätie a odpor voči Európskej únie, lebo takto to celé vzniká. My sa neriadime mimovládkou IUCN, my sa riadime smernicou Rady 92/43/EHS, kde sa hovorí, že máme chrániť prirodzené biotopy. V tejto smernice sa hovorí o zachovaní súcio... sociálnej, kultúrnych a regionálnych charakteristík, ale vôbec sa nehovorí o tom, že sa mali presúvať pozemky, a vôbec sa nehorí o nejakej bezzásahovosti. A na záver, na záver, keď ostáva nám poľovníctvo, ostáva nám ťažba dreva, ostávajú nám všetky procesy v lesoch, tak prečo nejdeme tou správnou cestou, čiže ako prvé urobíme zonáciu? A potom urobíme tie, tie presuny. Toto každý podporí. Ďakujem.
Kremský, Peter, poslanec NR SR (2022-12-02):
Ďakujem, pán predsedajúci. Rád by som uviedol návrh novely zákona č. 523/2004 o rozpočtových pravidlách verejnej správy. Zmyslom tejto zmeny zákona je upraviť limity pre nakupovanie vozidiel pre verejnú správu, keďže limity sú v súčasnosti nastavené tak, že nezohľadňujú rozdiel v cene elektrických vozidiel a hybridných vozidiel oproti bežným vozidlám so spaľovacím motorom. Tento rozdiel je dnes už aj niekedy dvojnásobný pri menších vozidlách, čiže pristúpili sme k tomu, aby sa tento rozdiel upravil a zavádzame vlastne zmenu v tejto oblasti. Cieľom je to, aby verejné inštitúcie mohli nakupovať aj ekologické vozidlá, tak ako im prikazuje aj už existujúca legislatíva, ktorú sme implementovali, kde je stanovený podiel vlastne ekologických vozidiel na celkovom nákupe. Ďakujem, pán predsedajúci, skončil som.
Vons, Peter, poslanec NR SR (2021-10-19):
Ďakujem, pán predsedajúci. Vážené kolegyne, kolegovia, vážený pán minister, predseda Národnej rady Slovenskej republiky rozhodnutím č. 769 z 18. októbra 2021 pridelil výboru pre hospodárske záležitosti návrh vlády na skrátené legislatívne konanie o vládnom návrhu zákona, ktorým sa dopĺňa zákon č. 213/2019 Z. z. o odplatách a o poskytovaní príspevku v civilnom letectve a o zmene a doplnení niektorých zákonov v znení neskorších predpisov, tlač 737, s tým, že o výsledku prerokovania uvedeného návrhu vlády bude informovať Národnú radu Slovenskej republiky. Výbor pre hospodárske záležitosti prerokoval návrh vlády na skrátené legislatívne konanie na svojej 76. schôdzi dňa 
18. októbra 2021. Uznesením č. 769 odporučil Národnej rade Slovenskej republiky tento návrh schváliť s tým, že prvé, druhé a tretie čítanie sa uskutoční na 48. schôdzi Národnej rady. Vážený pán predsedajúci, prosím, otvorte rozpravu.
P. Hrušovský, predseda NR SR: (2002-11-06):
I. Hopta, poslanec: ... tak mi dovoľte dokončiť vystúpenie.
Šimečka, Michal, podpredseda NR SR (2024-02-23):
Teraz vystúpi za klub OĽANO pani poslankyňa Remišová, pardon, SLOVENSKO, ospravedlňujem sa, za klub SLOVENSKO pani poslankyňa Remišová. Nech sa páči.
Krajčír, Ľuboš, poslanec NR SR (2021-02-05):
Ďakujem pekne za slovo. Pán Blaha, vám keď niečo vytýkame, tak ste prví, ktorí hovoria, že máme sa venovať teraz prítomnosti. Ale vy ste boli strana, ktorá tu osem, dvanásť rokov zvaľovala veci na vládu Ivety Radičovej. Tak ja vám pripomeniem, koho by ste si asi vy vedeli predstaviť. Či už je to pán Kováčik, ktorý už mal 61 spisov, bolo podaných nula žalôb alebo, 10-tisíc eur, ktoré mu našli pri sebe a tvrdil, že to má od nejakého kamaráta, ktorý mu ich postupne vracal. A zhodou okolností ich mal pri sebe, lebo išiel kupovať niekde nejakú lúku. Alebo pána Trnku, Kočnerovho veľmi dobrého priateľa, ktorého Počiatek žiadal na videu, aby ho kryl v kauze Tipos. Alebo pána Čižnára, ktorý sa tu vyhrážal, ako tu vytvorí a rozpúta peklo. Akurát sa peklo rozpútalo slušným ľuďom, ktorí sa domáhali spravodlivosti. A ešte vášmu šéfovi, doktorovi Ficovi. Áno, vy ste išli meniť ústavu kvôli nemu, keď kandidoval na ústavného sudcu ako poslanec.